Pioneer 4

Pioneer 4 (myös Pioneer IV) oli yhdysvaltalainen stabilisoitu miehittämätön avaruusluotain, joka laukaistiin osana Pioneer-ohjelmaa. Luotain matkasi Kuun ohi ja suuntasi aurinkokeskeiselle kiertoradalle, tehden siitä ensimmäisen Yhdysvaltojen luotaimen joka karkasi Maapallon painovoimasta. Sen tehtäväna oli kuvata Kuuta, kuitenkin luotain ei ollut riittävän lähellä Kuuta, jotta sen sensorit olisivat voineet laueta, joiden avulla kamera olisi käynnistynyt. Kuitenkin Pioneer 4 lähetti tietoa Kuun säteilystä. Luotaimen oli suunniteltu olevan ensimmäinen ihmisen tekevä esine, joka lentäisi Kuun ohi, kuitenkin Neuvostoliiton Luna 1 -luotain saavutti tämän tavoitteen useita viikkoja ennen Pioneer 4:ää. == Rakenne == Luotaimen rakenne oli samanlainen, kuin edeltäjänsä, Pioneer 3:n. Pioneer 4 oli kartion muotoinen: pituudeltaan 51 cm sekä halkaisijaltaan 21 cm pitkä. Kartion päällä oli ohut lasikuitusuoja. Se oli päällystetty kullalla tehden luotaimesta sähköä johtavan. Lasikuitusuoja oli maalattu valkoisella lämpötilan pitämiseksi 10-50 celsiusasteessa. Muuten luotaimen paristot lakkaisivat toimimasta. Kartion päädyssä oli pieni luotain, joka yhdessä kartion kanssa toimi antennina. Luotain sai virtansa elohopeaparistoista, jotka olivat kartion pohjassa renkaan muotoon aseteltuina. Kartion keskellä oli muun muassa 0,5 kiloa painava lähetin. Lähetin lähetti vaihemoduloidun signaalin 960.05 MHz taajuudella. Mukana oli myös mekanismi, joka koostui kahdesta painosta, jotka kelautuivat kahden 150 cm langan päähän, kun ne laukaistiin ajastimella kymmenen tunnin jälkeen laukaisusta. Painot olivat suunniteltu hidastamaan luotaimen pyörimistä, joka teki luotaimesta stabilisoidun. === Tutkimuslaitteisto === Pioneer 4:n mukana kaksi tutkimuslaitetta: * Valosähköinen sensori Sensorin oli suunniteltu kahdella valokennolla, jotka laukeaisivat Kuun valon osuessa kennoihin, käynnistäen kameran. Tämä ei koskaan toteutunut, koska luotain oli liian kaukana Kuusta. Se oli esillä paristojen keskellä, luotaimen pohjassa. * Kaksi geigermittaria Mittareita käytettiin Maan ympärillä olevan säteilyn tutkimiseen. Mittarit sijaitsivat luotaimen sisällä, sen keskiosassa. Ne olivat laitettu ohuen lasikuituisen kotelon sisään lisäsuojaksi sekä maksimoidakseen mittareiden mittausalueen. == Matka == 3\. maaliskuuta 1959 Pioneer 4 -luotain laukaistiin Floridasta, Cape Canaveral Air Force Stationin Launch Complex 5:stä kello 5.10 UTC nelivaiheisella Juno II -raketilla, jolla myös laukaistiin Pioneer 3. Luotain sijaitsi raketin neljännen vaiheen kärjessä. Neljä ja puoli minuuttia myöhemmin Maan pakonopeus oli ylitetty. Muutama tunti laukaisusta Jet Propulsion Laboratoryn tietokoneet ilmoittivat luotaimen lentoradan olevan suunnitelmien mukainen. 4\. maaliskuuta kello 10.24 UTC: 41 tunnin jälkeen laukaisusta luotain kulki matalimmillaan Kuun pinnasta. Luotaimen oli suunniteltu kulkevan 32 000 kilometrin korkeudesta Kuun pinnasta, mutta se kulki 60 000 kilometrin korkeudesta. Luotaimen kamera ei sen takia käynnistynyt, joten luotain ei koskaan kuvannut Kuuta, joka oli sen ensisijainen tavoite. Luotain matkasi Kuun ohi noin 7 226 kilometriä tunnissa. Pioneer 4 lopetti lähettämästä dataa 82 tunnin jälkeen laukaisusta 655 004 kilometrin päästä Maasta paristojen virran loppumisen seurauksena. Käyttökelvoton luotain havaittiin vuonna 1969 kiertävän Aurinkoa. == Lähteet == == Aiheesta muualla == * Jet Propulsion Laboratoryn vuoden 1959 Pioneer 3:n ja 4:n seuranta- sekä tiedonhallintadokumentti (PDF) * Pioneer 4 JPL:n nettisivuilla Luokka:Pioneer-ohjelma Luokka:Kuuluotaimet Luokka:Vuoden 1959 avaruustoiminta Luokka:Miehittämättömät avaruuslennot